31983R2288
L 220/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 2288/83 НА КОМИСИЯТА
от 29 юли 1983 година
за определяне на списъка на биологични или химични вещества съгласно член 60, параграф 1, буква б) от Регламент (EИО) № 918/83 на Съвета за установяване на режим на Общността за освобождаване от митни сборове
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (EИО) № 918/83 на Съвета за установяване на режим на Общността за освобождаване от митни сборове (1) и по-специално член 143 от него,
като има предвид, че по силата на разпоредбите на член 60, параграф 1, буква б) и параграф 2 от Регламент (ЕИО) 918/83 се предвижда освобождаване от вносни митни сборове относно биологични или химични вещества, внасяни изключително за нетърговки цели от обществени учреждения или отделения в обществени учреждения, или официално оправомощени частни учреждения, чиято основна дейност е образование или научни изследвания; като има предвид, че освобождаването от вносни митни сборове се отнася само за биологични или химични вещества без равностойни производства на митническата територия на Общността и които са включени в списък съобразно определената в член 143, параграфи 2 и 3 от въпросния регламент процедура;
като има предвид, че според получената от държавите-членки информация няма равностойно производство в митническата територия на Общността биологични или химични вещества, описани в приложението към настоящия регламент;
като има предвид, че мерките, предвидени в настоящия регламент, са в съответствие със становището на Комитета по споразуменията за освобождаване от митни сборове,
ПРИЕ НАСТОЯЩИЯ РЕГЛАМЕНТ:
Член 1
Списъкът с биологичните или химични вещества, които отговарят на изискванията да бъдат освободени от вносни митни сборове съгласно член 60, параграф 1, буква б) от Регламент (EИО) № 918/83 е посочен в приложението към настоящия регламент.
Член 2
Настоящият регламент влиза в сила на 1 юли 1984 г.
Настоящият регламент е задължителен в своята цялост и се прилага пряко във всички държави-членки.
Съставен в Брюксел на 29 юли 1984 година.